Flensburgo

**Flensburgo** (en ; en ; en ) é  unha cidade independente no norte Alemaña do estado federado de Schleswig-Holstein.

Flensburgo é a principal vila da rexión da Baixa Schleswig. Despois de Kiel e Lübeck Flensburg é a terceira maior cidade do estado e tamén é a vila máis ó norte de Alemaña. As cidades máis próximas son Kiel (86&nbsp;km ó sur) e Odense en Dinamarca (92&nbsp;km ó nordeste). A vila de Flensburg sitúase a só 7 quilómetros da fronteira danesa.

En maio de 1945 Flensburgo foi a derradeira praza alemá en ser liberada do dominio Nazi.

Flensburgo é coñecida en Alemaña por:
* Ser sede da oficina onde se xestionan as infraccións de tráfico *(Kraftfahrt-Bundesamt)*
* A súa cervexa *Flensburger Pilsener*, tamén chamada "*Flens*"
* O centro neurálxico da minoría danesa de Alemaña
* O saúdo Moin
* Grandes compañías de material erótico.
* O seu equipo de balonmán SG Flensburg-Handewitt
* Ser a sede da escola naval de Mürwik e tamén do buque-escola *Gorch Fock*
## Linguas 
Flensburgo foi unha cidade multilingüe case desde o seu comezo, fundada no século XIII por daneses que falaban sønderjysk axiña viu como aparecían comerciantes alemás de lingua baixo alemá, durante o século XIV mantívose o dialecto danés como fala principal principal mentres que a partir do século seguinte foi o baixo alemán o que pasou a ser o idioma máis falado. Coa Reforma protestante chegou a influencia da versión estándar do alto alemán a Flensburgo. Na época contemporánea o que predomina na cidade é unha variedade do alemán estándar moi influída no acento e na entoación polo baixo alemán orixinario da zona no que os dinamarquismos teñen gran peso. O danés mantense como materia nas escolas da cidade ofrecido como segunda ou terceira lingua estranxeira e como lingua de instrución nas escolas da minoría danesa xeneralizándose o padrón dinamarqués entre os membros da minoría danesa da localidade pero nunha variedade influída polo alemán e o baixo alemán coñecida como sydslesvigdansk no que se percibe un substrato do sønderjysk. Tradicionalmente a cidade foi un dos principais focos de emigración dos falantes de frisón setentrional pero son moi poucos os que conservan a lingua. O petuh é unha lingua híbrida que se orixinou no século XIX e que unía elementos do alemán e o danés estándar, e do baixo alemán e o sønderjysk e que aínda que está case extinguido, conserva algunha das súas expresións na fala local.

## Lugares de interese
*Altstadt (Cidade Vella) 
** Igrexa de St. Nikolai
** St. Marien
** Nordertor (Porta do norte)
* Neustadt (Cidade nova)
** *Akakistan*
* Fiorde de Flensburgo

File:Flensburg.jpg|Flensburgo (2005)
File:Flensburg Nordertor.jpg|Nordertor
File:Das Rote Schloss am Meer (Flensburg-Mürwik Juli 2014), Bild 07.JPG|Marineschule Mürwik
File:Flensburg Wasserturm Mürwik.jpg|Mürwiker Wasserturm
File:Der Dampfer Alexandra fährt im Flensburger Hafen.JPG|Alexandra
File:Kraftfahrt-Bundesamt (Fenster mit Rollos bilden an dem Tag Abkürzung KBA), Flensburg-Mürwik Mai 2014, Bild 06.JPG|KBA

## Notas 
## Véxase tamén
### Ligazóns externas
* Web oficial de Flensburgo
* Oficina de turismo
* Flensburg online
* Xornal de Flensburgo en lingua danesa
* Xornal de Flensburg en lingua alemá
* Museumsberg Flensburg